id en id en en en en en id en en en en id pl en en en id id id id en en ms en en id id ms id en ms ms id id ms ms en ms id id ms id ms en id id ms ms en ms id ms en pt en en en id en ms en id en id id id id id id id id en en en en en en id id id en en en en en en en en en en en en es en en en en en
TUDM Mohon Satu Bateri MERAD Pada RMK12, Belum Dilulus MoF - Defence Security Asia
Bagaimanapun permohonan untuk memperolehi satu bateri Sistem Misil Pertahanan Udara Jarak Sederhana (MERAD – Medium Range Air Defence) dalam Rancangan Malaysia ke-12 (RMK-12) masih belum diluluskan di peringkat Kementerian Kewangan.
By admin On Jun 3, 2022
Sistem KS-SAM yang dibangunkan oleh syarikat LIG NEX1 daripada Korea Selatan.
(DEFENCE SECURITY ASIA) – Tentera Udara Diraja Malaysia (TUDM) telah membuat permohonan untuk memperolehi satu bateri Sistem Misil Pertahanan Udara Jarak Sederhana (MERAD – Medium Range Air Defence) dalam Rancangan Malaysia ke-12 (RMK-12).
Bagaimanapun Panglima TUDM Jeneral Datuk Seri Mohd Asghar Khan Goriman Khan berkata, permohonan itu masih belum diluluskan di peringkat Kementerian Kewangan.
Beliau yang bercakap dalam temuramah dengan versi online majalah pertahanan Bahasa Melayu, Perajurit berkata, mengikut perancangan TUDM memohon satu bateri sistem pertahanan udara jarak sederhana dalam setiap Rancangan Malaysia.
Sistem Pertahanan Udara Jarak Sederhana “KS-SAM” sedang beraksi.
“Permohonan perolehan satu Bateri MERAD di dalam setiap RMK bermula RMKe-12 sehingga RMKe-15 bagi melengkapkan keperluan satu rejimen MERAD (4 Bateri). Buat masa ini permohonan 1 x Bateri di dalam RMKe-12 masih belum diluluskan di peringkat MOF (Kementerian Kewangan),” kata beliau dalam temuramah itu.
RMK-12 bermula daripada tahun 2021 hingga 2025 manakala RMK-13 (2026 hingga 2030), RMK-14 (2031 hingga 2035) dan RMK-15 daripada tahun 2036 hingga tahun 2040.
Pada bulan Mei lepas, Panglima TUDM berkata ia sedang dalam proses terakhir sebelum melakukan perolehan beberapa aset untuk angkatan itu, selaras dengan pelan Pembangunan Keupayaan 2055 (CAP55).
Salah satu aset yang dimaksudkannya adalah sistem misil pertahanan udara jarak sederhana.
Antara sistem MERAD yang ditawarkan untuk memenuhi keperluan TUDM adalah “Norwegian Advanced Surface to Air Missile System) atau NASAM yang dibangunkan oleh syarikat Kongsberg Defence and Aerospace daripada Norway.
Pelancar peluru berpandu sistem KS-SAM.
Sistem pertahanan udara jarak sederhana “NASAM” itu dibangunkan oleh Kongsberg dengan syarikat pertahanan Amerika Syarikat, Raytheon yang membekalkan peluru berpandu AMRAAM (AMRAAM (Advance Medium Range Air-To-Air-Missile)  untuk sistem itu.
NASAM dikatakan adalah sistem pertahana udara jarak rendah ke sederhana yang mengaplikasikan network-centric pertama di dunia.
Perolehan sistem MERAD itu adalah untuk mengukuhkan sistem pertahanan udara negara yang pada ketika ini hanya bergantung kepada beberapa sistem pertahanan udara jarak dekat seperti Igla, FN6, Rapier, Jernas dan Starstreak.
Selain firma pertahanan Norway itu, syarikat Korea Selatan LIG Nex1 turut menawarkan sistem MERAD  dibangunkan mereka sendiri iaitu KM-SAM kepada TUDM.
Satu ciri yang menarik mengenai sistem pertahanan udara jarak sederhana KM-SAM  adalah ianya merupakan satu-satunya sistem MERAD yang mempunyai sentuhan DNA teknologi dari kedua-dua Blok Barat dan Rusia.
Peluru berpandu AMRAAM yang digunakan oleh Sistem Pertahanan Udara “NASAM”
Sistem KM-SAM yang juga dikenali dengan nama Koreanya, Cheongung merupakan sistem pertahanan udara jarak sederhana Korea Selatan yang dibangunkan oleh Agency for Defense for Defense Development (ADD) dengan bantuan teknikal daripada firma Russia, Almaz-Antey yang terkenal dengan pembangunan sistem pertahanan udara S-300,S-400 dan terkini, S-500.
Tentera Korea Selatan menggunakan sistem KM-SAM (Cheongung Block-1) ini untuk menggantikan sistem pertahanan udara MIM-23 HAWK.
Komposisi standard sistem KM-SAM mengandungi sebuah Fire Control Centre (FCC), sebuah Multifunction Radar (MFR) dan beberapa Transporter Erector Launcher (TEL) yang boleh membawa sehingga lapan buah peluru berpandu bagi sistem terbabit.
Radar 3D Pelbagai Fungsi Passive Electronically Scanned Array (PESA) X-Band sistem KM-SAM itu berkemampuan mengesan sasaran sejauh 100km dan track sebanyak 40 sasaran secara serentak.
Sistem pertahanan udara jarak sederhana KM-SAM boleh membedil sasaran udara setinggi 15km (49,000 kaki) pada jarak sejauh 40 km.
Baru-baru ini, syarikat LIG Nex1 telah berjaya menempa kejayaan yang besar apabila Emiriah Arab Bersatu (UAE) telah menandatangani kontrak bernilai US$3.5 billion (RM14.7 bilion) untuk memperoleh sistem KM-SAM ini. — DSA
admin 2213 posts 0 comments
MINDEF, Boustead Naval Meterai Kontrak Hidupkan Semula Projek Kapal LCS
Britain, Perancis Bantu Qatar Jaga Ruang Udara Ketika Piala Dunia
You might also like More from author
Kali Terakhir TLDM Perolehi Kapal Kombatan Adalah 25 Tahun Lepas
Sepanjang 50 Tahun Beroperasi, Pesawat F-15 Tembak Jatuh 103 “Musuh”
Benarkah F-22 Raptor “Ditembak Jatuh” Dlm Latihan Di UAE 2009?
“Detailed Design” Kapal LCS TLDM Siap 94 Peratus, Baki 6 Peratus Libat…
Find Us On Facebook
Kali Terakhir TLDM Perolehi Kapal Kombatan Adalah 25 Tahun Lepas
Sepanjang 50 Tahun Beroperasi, Pesawat F-15 Tembak Jatuh 103 “Musuh”
Benarkah F-22 Raptor “Ditembak Jatuh” Dlm Latihan Di UAE 2009?
“Detailed Design” Kapal LCS TLDM Siap 94 Peratus, Baki 6 Peratus Libat “Non-Critical”
© 2022 - Defence Security Asia. All Rights Reserved.
You cannot print contents of this website.
Welcome, Login to your account.
Forget password? Remember me
A password will be e-mailed to you.